**Mesto Vrútky**

 Predkladacia správa

***Určené: na zasadnutie Mestského zastupiteľstva vo Vrútkach dňa 11.09.2018***

**Názov materiálu: I.pracovný návrh rozpočtu na roky 2019-2021**

**Materiál obsahuje:** - predkladacia správa

- dôvodová správa

 ***Návrh na rozhodnutie* (uznesenie):**

**Mestské zastupiteľstvo vo Vrútkacach:**

**Berie na vedomie I. Návrh rozpočtu na roky 2019-2021**

**Spracoval:**  **Ing. Lívia Komínová –** vedúca finančného odboru

**Predkladá: Ing. Lívia Komínová-** vedúca finančného odboru

Vo Vrútkach, 23.08.2018

...................................................

 podpis predkladateľa

**Dôvodová správa k  I. návrhu rozpočtu na roky 2019-2021**

 **Komentár k finančnému návrhu rozpočtu**

 Pracovný návrh rozpočtu na rok 2019 je zostavený v zmysle Príručky na zostavenie návrhu rozpočtu verejnej správy na roky 2019-2021. Je zostavený ako súhrn reálnych požiadaviek jednotlivých referátov a analýzy skutočných potrieb – výdavkov potrebných na zabezpečenie jednotlivých činností mesta a v zmysle uzatvorených zmlúv.

 Príjmová časť rozpočtu a rovnako aj výdavková časť rozpočtu sú zostavené na základe v súčasnosti platných noriem a dostupných informácii týkajúcich sa návrhu štátneho rozpočtu a návrhu rozpočtu verejnej správy.

 V súčasnom období je finančná situácia mesta zastabilizovaná, čo významnou mierou prispieva k tomu že mesto plní svoje záväzky v lehote platnosti. Vývoj podielových daní a ich poukazovanie do rozpočtov samospráv je zatiaľ v súlade s prognozou MF.

 Od 01.01.2019 vstúpi do platnosti novela zákona 553/2003 Z.z. o odmeňovaní zamestnancov pri výkone práce vo verejnom záujme ktorá pre mestá bude znamenať značné navýšenie mzdových prostriedkov pre zamestnancov. ( 10% premietnutých do nových tabuliek). Zatiaľ nie je známe do akej miery bude toto zvýšenie dofinancované navýšením  podielových daní.. Dlhodobý vývoj príjmov poukazuje na to, že tieto postačujú len na pokrytie bežných prevádzkových nákladov bez ďalšieho rozvoja. Na rekonštrukcie a investície sú potrebné doplnkové zdroje: ušetrené prostriedky predchádzajúcich rokov ktoré sa premietajú do prebytku hospodárenia, eurofondy, prípadne cudzie zdroje.

**Príjmová časť:**

**-** podielové dane mierne zvýšené na základe dosiahnutej skutočnosti a prognozy MF

- daň z nehnuteľnosti ponechaná na úrovni tohto roku, nie je predpoklad zmeny VZN

- daň za špecifické služby – ponechané na úrovni tohto roku, nie je predpoklad zmeny VZN

- príjmy z vlastníctva majetku – ponechané na úrovni tohto roku

- administratívne poplatky -ponechané na úrovni tohto roku

- ostatné príjmy ( poistné náhrady, refakturácie …) upravené na základe skutočnosti

- granty, transfery – ponechané na úrovni tohto roku rovnako ponechané na tejto

 úrovni aj rozpočty RO

- kapitálové príjmy – zahrnuté sú len predaje pozemkov ( vysporiadavanie). V roku 2019 sa opätovne pokúsime o predaj budovy Denného centra

- finančné operácie – zatiaľ nerozpočtujeme

- vlastné príjmy RO sú ponechané na úrovni tohto roku

**Výdavková časť:**

**1)výdavky verejná správa :**

– navýšenie miezd , ostatné položky ponechané zatiaľ na úrovni tohto roku

-navýšenie položky údržba – zvýšenie poplatkov za licencie – Korwin a GIS(mapy)

**2) finančná a rozpočtová oblasť**

 – narozpočtované v zmysle platnej zmluvy (individuálná závierka, konsolidovaná závierka,

 výročná správa)

**3) Všeob. služby – matrika**

 - navýšenie mzdy

**4) Verejný dlh – úroky**

 - ponížené na základe vývoja splátok

**5) Verejný poriadok a bezpečnosť – MsP**

 - rozpočet mierne navýšený – mzdy, pracovné odevy, školenia, servis auta ,servis kamerový systém

**6) Požiarna ochrana**

- rozpočet na úrovni predchádzajúceho roka bez dotácie zo ŠR

**7) Cestná doprava**

- položka zimná údržba znížená na základe skutočnosti tejto sezony

- transfery na MHD len na základe predpokladu , nebola zatiaľ predložená predbežná kalkulácia na rok 2019 zo strany SAD

**8) Nakladanie s odpadmi**

- rozpočet mierne zvýšený na základe skutočnosti ( separovaný zber)

**9)Nakladanie s odpad. vodami**

- zrážkové vody a oprava vpustí – rozpočet nezmenený

**10) Ochrana prírody**

- dotácie v zmysle VZN

- narozpočtované plánované výruby a náhradná výsadba zo zdrojov mesta

**11) Rozvoj obcí**

- rozpočet navýšený v položke materiál ( pracovné odevy hlavne zimné v zmysle smernice)

- dopravné – položka navýšená nakoľko účtovne do tejto položky je presunutý aj servis

 pracovných strojov a tiež nákup nových prac. strojov

- údržba – čiastočná oprava budovy bývalej knižnice v prípade že tam bude presťahované

 Denné centrum a čiastočná oprava Dom smútku

- prenájom – pozemko a tribuna na akcie mesta

- služby – položka mierne navýšená

**12) Verejné osvetlenie**

 - navýšená položka údržba VO aj el. energia ( príprava novej zmluvy)

**13) Rekreačné a športové služby**

- transfery sú v rovnakej výške a zahrňajú dotácie v rámci VZN a príspevok na kúpalisko v zmysle zmluvy

- mzdy, odvody – položka zahrňa náklady na správcu FC

- opravy, údržba – položka mierne zvýšená

**14) Kultúrne služby**

- zvýšená položka mzdy ,odvody

- služby – položka tlačové služby znížená

- transfery – položka dotácie v zmysle VZN, klub H .Zelinovej

**15) Iné spol. služby – pohrebníctvo**

- rozpočet zvýšený len položke mzdy ,odvody

**16) Predškolská výchova – MŠ**

 - položka mzdy a odvody navýšená predbežným prepočtom

- ostatné položky ponechané na úrovni tohto roka

- v rozpočte nie sú zahrnuté štátne zdroje ( predškoláci,)

**17) Vzdelanie**

**-** navýšená položka školenia

**18) Školské stravovanie v MŠ**

- položka mzdy a odvody navýšená predbežným prepočtom

**19)Zariadenia so. služieb**

- rozpočet navýšený v položke mzdy a odvody aj pre projekt terénnych pracovníkov a projekt MOPS

- v súvislosti s projektom ale nie sú hradené ostatné náklady – stravné lístky, telefón len čiastočne, kancelárske a iné materiálne potreby,

**20) Zar.soc. Služieb – deti**

- rozpočet navýšený ( prostriedky pre deti v detských domovoch)

**21) Dávky soc. pomoci**

- rozpočet na úrovni tohto roka – jednorázové dávky, dotácie v zmysle VZN

**Kapitálové výdavky:**

- v rozpočte sú zahrnuté len prostriedky na výkup pozemkov pod nové pohrebisko v zmysle

 zmlúv

- prostriedky na projekty

- rekonštrukcia autobusových zastávok v zmysle PHSR

- kúpa budovy MŠ - doplatok

Ďalšie požadavky na rekonštrukcie a opravy:

-PVK – oprava strechy technologickej budovy, oprava hlavného prívodu vody do filtračnej stanice, nové oplotenie, zakrývacie plachty, nové bufetové stánky, oprava šatní, výmena potrubia filtračného sytému

- kamerový systém – obnova

- klimatizácia v budove Kriváň-

 - rekonštrukcia chodníkov – Partizánska, Lesná, Hviezdoslavova, Mierova, Šťastného

 - pokračovanie vo výstavbe nového chodníka na ul. Karvaša-Blahovca

V súčasnom období mesto bolo úspešné pri získaní eurofondov pri týchto projektoch

* Cyklotrasa Martin-Vrútky
* Kompostéry
* elektromobil

Na základe výsledkov VO budú tieto investície zaradené do rozpočtu. Spolufinancovnie bude z fondu rezerv.

**Finančné operácie**

- splátky úveru

- leasing auto MsP

- leasing pracovné stroje

**Rozpočtové organizácie**

- rozpočty zatiaľ ponechané vo výške rozpočtu v tomto roku

- budú prepočítané v mesiaci september po ukončení EDU zberu a následne aj novely zákona o odmeňovaní